**Κέρκυρα 3 μέρες 26-28/10, 28-30/10. Οδικώς / Ακτοπλοϊκώς.**

**1η Μέρα | Θεσσαλονίκη - Κέρκυρα- Ιερά Μονή Κασσωπίτρας-Κανόνι-Ποντικονήσι-Casa Parlante.**

Συγκέντρωση στα γραφεία μας και αναχώρηση στις 07:00 για την Κέρκυρα. Στην Ηγουμενίτσα, επιβίβαση στο πλοίο και αναχώρηση για το νησί των Φαιάκων.Θα επισκεφτούμε το μοναστήρι της Υπεραγίας Θεοτόκου Κασσωπίτρας που είναι αναμφισβήτητα ένα από τα ωραιότερα και σημαντικότερα προσκυνήματα του νησιού. Από τα σημαντικότερα κειμήλια της μονής, η θαυματουργή εικόνα της Υπεραγίας Θεοτόκου Κασσωπίτρας, άλλες ιερές εικόνες και αναρίθμητα Ιερά Λείψανα, τα οποία φυλάσσονται στο ναό και ο τάφος και το κελί του Οσίου γέροντος Γενναδίου. Στη συνέχεια επίσκεψη στο γραφικό και κοσμοπολίτικο Κανόνι που προσφέρει μια μαγευτική θέα προς το ξακουστό Ποντικονήσι. Μπορείτε να κατεβείτε από το μονοπάτι που υπάρχει για να επισκεφθείτε τη Βλαχέρνα και καιρού επιτρέποντος να μεταβείτε με βαρκάκια που πραγματοποιούν πολλά και τακτικά δρομολόγια στο Ποντικονήσι με τη μονή Παντοκράτορα. Χρόνος ελεύθερος για καφέ και φωτογραφίες .Μετάβαση και τακτοποίηση στο ξενοδοχείο. Το απόγευμα μαζί με τον σύνοδο μας θα κάνουμε την πρώτη μας γνωριμία μτ την πόλη και προαιρετικά σας προτείνουμε μία επίσκεψη σ το βραβευμένο και μοναδικό στο είδος του μουσείο Casa Parlante, ένα αρχοντικό του 19ου αιώνα το οποίο ζωντανεύει και διηγείται την ιστορία του. Στο μοναδικό αρχιτεκτονικό σκηνικό ενός νεοκλασικού κτιρίου στην ιστορική Παλιά Πόλη της Κέρκυρας αναπαριστάται η καθημερινότητα των ευγενών του νησιού σε όλες τις εκφάνσεις της. Οι παραδόσεις του νησιού ξεδιπλώνονται μπροστά σας ξυπνώντας όλες τις αισθήσεις σας, μέσα από μία αυθεντική εμπειρία από εικόνες, ήχους και μυρωδιές. Το σπίτι θα ζωντανέψει μπροστά στα μάτια σας. Οι κινούμενες ανθρώπινες φιγούρες ρομποτικής τεχνολογίας, αλλά και η πιστή διακόσμηση και επίπλωση θα σας προσφέρει την πραγματική εικόνα της Κέρκυρας μιας άλλης εποχής. Επιστροφή στο ξενοδοχείο μας

**2η Μέρα | Ξενάγηση πόλης - Γευσιγνωσία τοπικών προϊόντων – Αχίλλειο - Μπενίτσες**

Πρωινό και μετάβαση στο κέντρο ,όπου θα ξεναγηθούμε στα σημαντικότερα αξιοθέατα της πόλης, ξεκινώντας από την εκκλησία του πολιούχου της πόλης Άγιου Σπυρίδωνα και θα περπατήσουμε προς τη μεγαλύτερη πλατεία των Βαλκανίων Σπιανάδα, την πλατεία Λιστόν και το παλιό Φρούριο, που είναι Βυζαντινής κατασκευής του 8ου μ.χ αιώνα και περιέκλειε ολόκληρη σχεδόν την τότε μικρή μεσαιωνική πόλη. Κατά τη διάρκεια της επίσκεψής μας , θα μάθουμε πως οι Ενετοί ενίσχυσαν την άμυνα του φρουρίου, το άνοιγμα της Κόντρα Φόσσα, τα κτίσματα μέσα στο φρούριο και οι προμαχώνες, η φυλακή των Ενετών που επεκτάθηκε από τους Εγγλέζους, τι κτίρια υπήρχαν μέσα και σε τι χρησιμοποιείται σήμερα το Παλαιό φρούριο. Συνεχίζουμε για το Ανάκτορο των Αγίων Μιχαήλ και Γεωργίου που σήμερα λειτουργεί το ‘ ’Ασιατικό Μουσείο’’ της πόλης . Επίσης θα θαυμάσουμε το Δημαρχείο το οποίο στέγαζε το ιστορικό θέατρο San Giacomo και το κτίριο της Ιωνίας Βουλής και Ακαδημίας..Ξεκινάμε για το Γαστούρι για να κάνουμε επίσκεψη στην ποτοποιία που κατέχει την πιστοποίηση προστατευόμενης γεωγραφικής ένδειξης για το λικέρ ΚΟΥΜ ΚΟYAT .Το πολύτιμο χρυσό μας πορτοκάλι ,ένας μικρός καρπός που κατέχει μεγάλη θέση στις καρδιές όλων όσων αγαπούν τη Κέρκυρα .O Sidney Louis Walter το έφερε στην Κέρκυρα το 1924 όπου έμελλε να γίνει το σήμα κατατεθέν του νησιού για την αρχοντική του γλυκό-πικρή γεύση το διαφορετικό του σχήμα και χρώμα και τα μοναδικά παρασκευάσματα που δημιουργούνται από αυτό...λικέρ, μαρμελάδα, κέρασμα, ακόμη και σαμπουάν. Εφόσον μας γίνει μια ενημέρωση για το προϊόν και τον τρόπο συλλογής και εμφιάλωσης του θα έχουμε την δυνατότητα να δοκιμάσουμε όλα αυτά τα τοπικά προιόντα, κουμ κουάτ, λεμοντσέλο, μάντολες και την περίφημη συκομαίδα. Ένα παραδοσιακό Κερκυραϊκό έδεσμα που φτιάχνεται από πάστα αποξηραμένων σύκων, μαριναρισμένων σε κόκκινο κρασί, και αρωματίζεται με ούζο, γλυκάνισο, μαραθόσπορο και μαύρο πιπέρι .Στην συνέχεια θα επισκεφτούμε το Αχίλλειο ,που είναι αναμφισβήτητα ένα από τα πιο γνωστά και σημαντικά αξιοθέατα στην Κέρκυρα και βρίσκεται στο χωριό Γαστούρι, 9 χιλιόμετρα έξω από την πόλη της Κέρκυρας. Το Αχίλλειο χτίστηκε το 19o αιώνα κατά παραγγελία της Αυτοκράτειρας Ελισάβετ της Αυστρίας, πιο γνωστής ως Σίσσυ. Το Αχίλλειο είναι οίκημα νεοκλασικού ρυθμού, χτισμένο μέσα σε μια κατάφυτη έκταση και με έναν υπέροχο κήπο με πολλά αγάλματα αρχαϊκού τύπου. Το πιο γνωστό άγαλμα είναι ο Θνήσκων Αχιλλέας του Herter που παρουσιάζει τον Αχιλλέα να σφαδάζει και να προσπαθεί να αφαιρέσει το βέλος μετά το χτύπημα που δέχτηκε στη φτέρνα. Το άγαλμα φτιάχτηκε το 1884.Εκτός από τον Θνήσκοντα Αχιλλέα εντύπωση προκαλεί το ορειχάλκινο άγαλμα που στέκεται στον κήπο και φέρει τον τίτλο, ο «Νικών Αχχιλεύς». Έχει ύψος περίπου 8 μέτρα και είναι εξαιρετικά μεγαλοπρεπές και επιβλητικό. Στη συνέχεια θα απολαύσουμε την βόλτα μας στις πολυτραγουδισμένες και κοσμοπολίτικες Μπενίτσες .Όσοι θέλουν μπορούν να κολυμπήσουν στα πεντακάθαρα και κρυστάλλινα νερά τους ή να απολαύσουν το ουζάκι τους σε μια από τις πολλές ταβέρνες της περιοχής .Επιστροφή στο ξενοδοχείο μας και το βράδυ προαιρετική διασκέδαση.

**3η Μέρα | Κέρκυρα - Παλαιοκαστρίτσα– Wine & oiltasting στο Κτήμα Θεοτόκη –Θεσσαλονίκη.**

Πρωινό και αμέσως θα αναχωρήσουμε για την περίφημη Παλαιοκαστρίτσα, την πιο διάσημη ίσως περιοχή του νησιού, όπου σύμφωνα με κάποιους μελετητές ταυτίζεται με την ομηρική πόλη των Φαιάκων. Θα επισκεφθούμε το επιβλητικό μοναστήρι της Θεοτόκου πάνω στην κορυφή του ομώνυμου λόφου. Μεγάλη εντύπωση θα μας προκαλέσουν οι αγιογραφίες και οι εικόνες καθώς και τα οστά μιας γιγαντιαίας φάλαινας, που φυλάσσονται στο μουσείο του μοναστηριού.. Χρόνος ελεύθερος για βαρκάδα στις μαγευτικές σπηλιές και τους κόλπους της Παλαιοκαστρίτσας, Στη συνέχεια επίσκεψη στο Κτήμα Θεοτόκη. Το Κτήμα Θεοτόκη, εκτάσεως 1200 στρεμμάτων, βρίσκεται στην πανέμορφη τοποθεσία Λιβάδι του Ρόπα στην Κέρκυρα και ο αμπελώνας του είναι περιτριγυρισμένος από δάση με πεύκα και αρχαίους ελαιώνες. Η οικογένεια Θεοτόκη είναι μία από τις πιο παλιές οικογένειες στην Ελλάδα και το κτήμα Θεοτόκη ανήκει στην οικογένεια για πολλές γενιές. Ο Ιωάννης Θεοτόκης, πατέρας του τωρινού ιδιοκτήτη Γεωργίου Θεοτόκη, σπούδασε στο γνωστό UniversitätfürBodenkultur στη Βιέννη και είχε δεθεί πάρα πολύ με τη γη και τις καλλιέργειες. Μετά τον θάνατο του αδελφού του, ο Ιωάννης αφιέρωσε τη ζωή του στην πολιτική, εκλέχθηκε και διετέλεσε τρεις φορές υπουργός γεωργίας και το 1950 έγινε Πρωθυπουργός της Ελλάδος. Θα περιηγηθούμε στις εγκαταστάσεις και το κελάρι του οινοποιείου με λεπτομερή περιγραφή της παραγωγής κρασιού και ελαιόλαδου. Η περιοδεία ολοκληρώνεται με μια γεύση από τα κρασιά και το λάδι της εταιρείας ( τιμή 5€ / άτομο ). Μετάβαση στο λιμάνι όπου μετά τις απαραίτητες στάσεις άφιξη στην Θεσσαλονίκη

|  |  |
| --- | --- |
| **Κέρκυρα 3 μέρες**  | **Αναχωρήσεις: 26/10, 28/10 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| The Royal Grand Hotel | 3\* | Πρωινό | 125€ | 69€ | 45€ |  |
|
|
| **Στη τιμή περιλαμβάνονται:** Μετακινήσεις , εκδρομές με πολυτελές υπερυψωμένο λεωφορείο της εταιρείας με έμπειρο οδηγό. Δύο (2) διανυκτερεύσεις στο ξενοδοχείο , όπως αναφέρεται στον αναλυτικό μας τιμοκατάλογο. Ακτοπλοϊκά εισιτήρια Ηγουμενίτσα – Κέρκυρα -Ηγουμενίτσα. Πρωινό στον χώρο του ξενοδοχείου καθημερινά. Μετακινήσεις , περιηγήσεις και ξεναγήσεις και εκδρομές με πολυτελή λεωφορεία σύμφωνα με το παραπάνω πρόγραμμα. Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης .**Δεν περιλαμβάνονται:** Τέλη διαμονής: 3\*1,5€ ανά δωμάτιο ανά διανυκτέρευση. Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφάλεια για τον Covid-19: 15€. Ζητήστε αναλυτικότερες πληροφορίες. |
|